《天津喜陈仲鸾同年相过》
清代·廉兆纶

种树风烟长，移花岁月深。稍添春烂漫，浑忘老侵寻。

阅世成流水，何时返故林。便开松菊径，共葆雪霜心。

作者简介：（?—1867）清顺天宁河人，字琴舫。初名师敏，字葆醇。道光二十年进士，授编修。咸丰五年累迁至工部侍郎。奉命佐曾国藩于江西广信、吉安、抚州一带，参与镇压太平天国起义。寻以病归。八年任户部仓场侍郎，又以事罢归。主问津书院，以修脯自给。有《深柳堂集》。